Specialiųjų pirkimo sąlygų Priedas Nr. 6

PIRKIME KELIAMI ŽALIEJI REIKALAVIMAI

Darniųjų reikalavimų atitiktį patvirtinančius dokumentus bus prašoma pateikti galimo laimėtojo.

Jeigu Pirkime keliamas (-i) Žaliasis (-ieji) reikalavimas (-ai) ir Tiekėjas ketina Sutarties vykdymui pasitelkti kitus Ūkio subjektus, kurių pajėgumais remiamasi, ir (ar) Subtiekėjus, kiekvienas Tiekėjo pasitelkiamas Ūkio subjektas kurio pajėgumais remiamasi ir (ar) Subtiekėjas Sutarties vykdymo metu turės taikyti Žaliąjį reikalavimą. Tokiu atveju Tiekėjas, vykdydamas Sutartį, turi užtikrinti, kad kiekvienas pasitelktas Ūkio subjektas kurio pajėgumais remiamasi ir (ar) Subtiekėjas taikys Žaliąjį reikalavimą.

| **Eil.**  **Nr.** | **Reikalavimas** | **Atitikimas VPĮ** | **Pateikiami dokumentai** |
| --- | --- | --- | --- |
| **I.** | **Žalieji reikalavimai** | | |
|  | Tiekėjas pirkimo sutarties vykdymo laikotarpiu, Darbams atlikti, taiko aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. | VPĮ 48 str. 2 d. | LST EN ISO 14001 arba EMAS sertifikatas, arba kiti lygiaverčiai nepriklausomų įstaigų išduoti sertifikatai, pagrįsti atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus) patvirtinantys, kad tiekėjas, sutarties vykdymo laikotarpiu, Darbams atlikti galės taikyti aplinkos apsaugos vadybos priemones.  Jeigu tiekėjas negali pateikti pirkimo vykdytojo reikalaujamų aukščiau nurodytų dokumentų, jis turi teisę pateikti kitus pirkimo vykdytojui priimtinus dokumentus - lygiaverčius aplinkos apsaugos vadybos užtikrinimo priemonių įrodymus - Žaliojo kriterijaus / reikalavimo aprašą, kuriame nurodomas Tiekėjo, sutarties vykdymo laikotarpiu, *Darbams* *atlikti* taikomų aplinkos apsaugos vadybos priemonių aprašymas, tenkinantis visus šiuos reikalavimus:  1. apibrėžta įmonės ar įstaigos vadovybės patvirtinta aplinkos apsaugos politika ir aplinkos apsaugos reikalavimų atitikimas *atliekant Darbus*;  2. nustatyti reikšmingiausi aplinkos apsaugos aspektai, kuriems įtaką daro, gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;  3. nustatyti aplinkosauginiai tikslai ir uždaviniai bei priemonės šiems tikslams pasiekti;  4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;  5. parengtas aplinkosauginių ir avarinių situacijų valdymo planas;  6. vykdoma aplinkosauginio gerinimo veiklos kontrolė (pvz., parengiamos kasmetinės ataskaitos, kurios pateikiamos, pristatomos įmonės vadovybei).  Tiekėjas taip pat turi pateikti aprašymą pagrindžiančius dokumentus (pateikiamos šių dokumentų kopijos). |